tartuNLP/wikipedia-smugri-20251201 huggingface dataset:
Tylicz

Tylicz on küla Poolas Väike-Poola vojevoodkonnas Nowy Targi maakonnas Krynica-Zdrój vallas. Tylicz asub Slovakkia piirist natuke vähem kui 4 km kaugusel.
Tylicz on suvituskoht ja talispordikeskus.
Küla on esmamainitud Ornawa nime all 13. sajandil. Asula sai linnaõigused 1363. aastal. Linn kandis tol ajal Miastko või Nowe Miasto nime, oli aastatel 1391–1781 Krakówi piiskoppide valduses. 15. sajandil linna tähtsus vähenes. Teist korda sai asula linnaõigused Tyliczi nime all 1612. aastal. Tylicz kaotas linnaõigused 1880. aastal.
Mehdi Taremi

Mehdi Taremi (pärsia keeles مِهدی طارمی‎; sündinud 18. juulil 1992 Būšehris) on Iraani jalgpallur, kes mängib ründajana Portugali kõrgliiga klubis Porto ja Iraani jalgpallikoondises.
Ta alustas klubikarjääri Iraanis. Iraani kõrgliigas debüteeris ta 2010. aastal Shahinis. Aastatel 2014–2018 mängis ta Iraani kõrgliigas Persepolise ridades. Hooaegadel 2015–16 ja 2016–17 oli ta Iraani kõrgliiga suurim väravakütt (vastavalt 16 ja 18 väravat). Mõlemal neil hooaegadel valiti Taremi lisaks Iraani kõrgliiga hooaja parimaks mängijaks.
2018. aasta jaanuaris liitus Taremi Katari kõrgliiga klubiga Al-Gharafa.
2019. aasta juulis sõlmis ta kaheaastase lepingu Portugali kõrgliiga klubis Rio Ave. Hooajal 2019–20 lõi Taremi Portugali kõrgliigas 18 väravat, millega oli Lissaboni Benfica mängijate Carlos Viníciuse ja Pizzi kõrval liiga hooaja suurim väravakütt.
2020. aasta augustis sõlmis ta nelja-aastase lepingu Portoga.
Iraani jalgpallikoondises tegi Taremi debüüdi 11. juunil 2015 sõprusmängus Usbekistani vastu. Koondisekarjääri kaks esimest väravat lõi ta sama aasta 3. septembril MM-i valikmängus Guami vastu. Ta on kuulunud Iraani koondisse 2018. aasta maailmameistrivõistlustel ja 2019. aasta Aasia meistrivõistlustel. 2019. aasta Aasia meistrivõistlustel lõi Taremi kolm väravat.
Seene tänav (täpsustus)

Seene tänav on tänav mitmes Eesti asulas:
Muszynka

Muszynka on küla Poolas Väike-Poola vojevoodkonnas Nowy Targi maakonnas Krynica-Zdrój vallas. Muszynka asub Slovakkia piirist natuke rohkem kui 1,5 km kaugusel.
Muszynka on turismisihtpunkt.
Czyrna

Czyrna on küla Poolas Väike-Poola vojevoodkonnas Nowy Targi maakonnas Krynica-Zdrój vallas. Czyrna asub Slovakkia piirist ligi 7 km kaugusel.
Odisseas Vlachodímos

Odisseas Vlachodímos (kreeka keeles Οδυσσέας Βλαχοδήμος; sündinud 26. aprillil 1994 Stuttgardis) on Kreeka jalgpallur, kes mängib väravavahina Inglise kõrgliiga klubis Nottingham Forest ja Kreeka jalgpallikoondises.
Ta alustas klubikarjääri VfB Stuttgardis, mille noorteakadeemiaga liitus ta 2002. aastal. Aastatel 2012–2015 mängis ta Stuttgardi reservmeeskonnas Saksamaa tugevuselt kolmandas liigas. Stuttgardi põhimeeskonnas debüteeris Vlachodímos 2015. aastal.
Aastatel 2016–2018 mängis ta Kreeka kõrgliiga klubis PAE Panathinaikόs.
2018. aasta mais sõlmis ta viieaastase lepingu Lissaboni Benficaga. Hooajal 2018–19 tuli ta klubiga Portugali meistriks.
Suvel 2023 liitus ta ligi 9 miljoni euro eest Nottingham Forestiga.
Tema vanem vend Panayótis Vlachodímos on samuti jalgpallur.
Vlachodímos mängis Saksamaa noortekoondistes. 2011. aastal võitis ta Saksamaa kuni 17-aastaste koondisega noorte maailmameistrivõistlustel pronksmedali ja omavanuste Euroopa meistrivõistlustel hõbemedali. 2017. aastal tuli ta Saksamaa kuni 21-aastaste koondisega omavanuste Euroopa meistriks. Kreeka jalgpallikoondises debüteeris ta 15. novembril 2018 UEFA Rahvuste Liiga mängus Soome vastu.
Luca Waldschmidt

Gian-Luca Waldschmidt (sündinud 19. mail 1996 Siegenis) on Saksamaa jalgpallur, kes mängib ründajana Saksamaa kõrgliigaklubis 1. FC Köln.
Ta alustas klubikarjääri Eintracht Frankfurtis, mille noorteakadeemiaga liitus ta 2010. aastal. 2014. aastal sõlmis ta klubiga oma esimese profilepingu. Klubi põhimeeskonnas debüteeris ta Saksamaa kõrgliigas 25. aprillil 2015 mängus Dortmundi Borussia vastu.
2016. aasta juunis sõlmis ta lepingu Hamburger SV-ga. 20. mail 2017 lõi Waldschmidt mängus VfL Wolfsburgi vastu oma esimese värava Saksamaa kõrgliigas.
2018. aasta mais siirdus ta SC Freiburgi. Hooajal 2018–19 lõi Waldschmidt Saksamaa kõrgliigas üheksa väravat.
2020. aasta augustis siirdus ta 15 miljoni euro eest Portugali kõrgliigaklubisse Lissaboni Benfica, kellega sõlmis viieaastase lepingu, kuid juba aasta hiljem naasis ta Saksamaa kõrgliigasse, kui sõlmis nelja-aastase lepingu VfL Wolfsburgiga. 2023. aastat juulis läks ta Wolfsburgist üheks hooajaks laenule 1. FC Kölni.
2019. aastal võitis ta Saksamaa kuni 21-aastaste koondisega omavanuste Euroopa meistrivõistlustel hõbemedali. Seitsme väravaga oli Waldschmidt turniiril suurim väravakütt. Saksamaa jalgpallikoondises tegi ta debüüdi 9. oktoobril 2019 sõprusmängus Argentina vastu. Koondisekarjääri esimese värava lõi ta 7. oktoobril 2020 sõprusmängus Türgi vastu.
Gschwandtkopf

Gschwandtkopf on mägi Seefeldi suusakuurordist lõunas Austria Tirooli liidumaal. Selle kõrgus on 1495 m merepinnast. Tipus on kaks võõrastemaja: "Ötzi hütt" ja "Sonnenalm".
Geograafia.
Gschwandtkopf kerkib silmatorkavalt ümbritseva Seefeldi platoo kohale mingi 300-400 m. Tipp asub umbes 1,5 km Seefeldi keskusest lõunaedelas, umbes 1,5 km Aulandi külast lääneloodes ja 2,5 km Mösernist idakirdes. Mäge ümbritsevad läänes ja loodes "Möserer Tali" org, idas ja kirdes Seefeldi platoo ning lõunas "Hoher Wand", kõrge kaljusein Inntali kohal. Geschwandtkopfi kirdejalamil on maaliline Wildsee suplusjärv.
Talisport.
Geschwandtkopfi põhjapoolse nõlva jalamil on olümpia suusahüppevõistluste paik. See on ka üks mitmest Seefeldi suusapiirkonnast. Siin on samanimeline tooltõstuk Seefeldist tippu ja kaks lühemat pinnatõstukit suusaraja alumises otsas: "Olympialift" ja "Brunnenlift". 2013. aastani kasutati veel ühte tooltõstukit, "Sessellift Reith", Aulandist tippu jõudmiseks. Enamik laskumisi on kerged (sinised), kuid on vähemalt üks tähistatud keskmine (punane) marsruut. On ka kolm tõstukit naabruses asuvale "Brennenkopfile" (1494 m), mis ühendavad Moserni küla Geschwandtkopfi suusapiirkonnaga. Tipust Aulandi on "rodelbahn". Ümber mäe aluse on mitu murdmaasuusarada, mis on osa ulatuslikust võrgustikust Seefeldi piirkonnas.
Ficki fajansimanufaktuur

Ficki fajansimanufaktuur oi aastatel 1772–1782 Tallinnas tegutsenud keraamikamanufaktuur, kus toodeti serviise, keerukate kaunistustega aromaatnõusid, maitseainealuseid, puuviljavaagnaid, toose ja soolatopse ning pisiplastikat. 
Tallinna Raeapteegi rentnik Carl Christian Fick asutas 1772. aastal Tallinnas praeguse Luise tänava kohal fajansimanufaktuuri. Seal valmistati nõusid kohaliku sinisavi ja välismaise valge savi segust. Selle manufaktuuri toodang oli valge tinaglasuuriga kaetud ja glasuuripealsete värvidega kaunistatud.
Manufaktuur lõpetas tegevuse 1782. aastal ning lühikese tegevusaja tõttu jäi vabriku kogutoodang arvatavasti tagasihoidlikuks. Meie ajani säilinud esemeid on seetõttu väga vähe ning neid peetakse eriti väärtuslikeks.
Ficki fajanss on teistest selgesti eristatav tänu vormiterviklikkusele, dekoratiivsusele ja lopsakale lilldekoorile. Manufaktuuri toodangut, mida tuntakse ka lihtsalt Tallinna fajansina, on säilinud vähe: eri muuseumides on kokku ehk 150 eset, erakogude kohta andmed puuduvad. Üksikesemetena leidub Tallinna fajanssi Läti, Soome, Rootsi, Taani, Saksamaa, Prantsusmaa muuseumides. Esinduslik valik Ficki fajanssnõudest asub Peterburis Ermitaažis.
Seefelder Spitze

Seefelder Spitze on mägi Seefeldist idas Karwendeli Alpides Austria Tirooli liidumaal. Selle kõrgus on 2221 m merepinnast ja tipus on tipurist.
Tõus.
"Rosshüttest" loodesse minna on lihtne teetähistega marsruut. Tee ronib algul ida suunas "Seefelder Jochile" ja pöörab siis lõunasse piki "Panorama Höhenwegi" harjajoont tippu. Sellel harjaliinil on ühes või kahes kohas kaitseks metallist reelingud, kuid on lihtne, kui hoolitsetakse, eriti kui see on hõivatud. "Rosshütte" on Seefeldi köisraudtee ülemises otsas ja on köisraudteega "Seefelder Jochiga" ühendatud. Teine, keerulisem lähenemisviis on paljastunud harjajoonest Reither Spitze suunast lõunasse ning lääneküljel on ka tähistamata radasid.
Härmelekopf

Härmelekopf on mägi Seefeldist kirdes Karwendeli Alpides Austria Tirooli liidumaal. See asub merepinnast 2224 m kõrgusel.
Tõus.
Umbes 400 m kaugusel Härmelekopfi tipust on "Härmelekopfbahni" köisraudtee ülemine jaam, kust tippu kulgeb järsk ja keeruline rada, mis jätkub seejärel piki harja kuni Reither Spitzeni. Teine kergem tee viib ülemisest jaamast ja hargneb siis, vasak haru viib "Reither Schartesse" ja parem haru Nördlingeri hütti.
Tööstus.
Mäe lääneküljel, 1500 ja 1700 m vahel asuvad vanade kaevanduste jäänused.
Suusatamine.
Härmelekopfi läänekülg on ka osa Rosshütte suusapiirkonnast. Lisaks köisraudteele Rosshüttest on tõstukid Seefeldist ("Hochangerbahn") ja "Reiterjoch Almist" ("Reiteralmbahn").
Robert Nilsson

Robert Åke Nilsson (sündinud 21. veebruaril 1990 Vetlandas) on Kanadas sündinud Rootsi jäähokimängija, kes mängib keskründajana Šveitsi kõrgliiga klubis ZSC Lions.
Ta alustas klubikarjääri Rootsi klubis Leksands IF, mille koosseisus debüteeris ta Rootsi esiliigas hooajal 2001–02. Hooaja 2003–04 lõpus mängis ta Šveitsi kõrgliiga klubis HC Fribourg-Gottéron. Seejärel naasis Nilsson Rootsi, liitudes Rootsi kõrgliiga klubiga Djurgårdens IF.
2003. aastal valiti ta NHL-i "draft"is New York Islandersi poolt 15. valikuna. Islandersi meeskonnas debüteeris ta NHL-is hooajal 2005–06. Järgmisel hooajal ta Islanderi meeskonda enam ei mahtunud ning ta mängis American Hockey League'is Islandersi noorteklubis Bridgeport Sound Tigers. 2007. aasta veebruaris siirdus ta Edmonton Oilersi, kus ta mängis kuni hooaja 2009–10 lõpuni.
2010. aasta juulis sõlmis Nilsson lepingu KHL-i klubiga Ufa Salavat Julajev. 2011. aastal võitis ta Ufaga Gagarini karika. Hooaja 2011–2012 keskel siirdus ta Nižni Novgorodi Torpedosse.
Alates 2013. aastast on Nilsson mänginud Lionsis. 2014. aastal tuli ta klubiga Šveitsi meistriks.
2011. aasta maailmameistrivõistlustel võitis ta Rootsi jäähokikoondise koosseisus hõbemedali.
Tema isa Kent Nilsson on endine jäähokimängija, kes mängis mitmeid aastaid NHL-is.
Fredrik Pettersson

John Fredrik Michael Pettersson (sündinud 10. juunil 1987 Göteborgis) on Rootsi jäähokimängija, kes mängib Šveitsi kõrgliiga klubis ZSC Lions ründajana paremäärel.
Ta alustas klubikarjääri Rootsi klubis Frölunda HC.
2005. aastal valiti ta NHL-i "draft"is Edmonton Oilersi poolt 158. valikuna. Seejärel mängis Pettersson aastatel 2005–2007 Western Hockey League'i klubis Calgary Hitmen.
2007. aastal naasis ta Frölundasse.
2010. aastal sõlmis ta lepingu NHL-i klubiga Atlanta Thrashers. NHL-i ta aga ei jõudnud, mängides hooajal 2010–11 American Hockey League'is Thrashersi noorteklubis Chicago Wolves.
Hooajal 2011–12 mängis Pettersson jällegi Frölundas. 2012. aastal sõlmis ta lepingu äsja KHL-iga liitunud klubiga HK Donbass. 2013. aasta novembris siirdus ta Šveitsi kõrgliiga klubisse HC Lugano, kus mängis kuni hooaja 2015–16 lõpuni. Hooajal 2014–15 oli Pettersson Šveitsi liiga resultatiivseim mängija (69 punkti) ja suurim väravakütt (33 väravat). Hooajal 2015–16 jagas ta koos Lino Martschiniga taas liiga suurima väravaküti tiitlit (26 väravat).
Hooajal 2016–17 mängis ta KHL-is Nižni Novgorodi Torpedo ja Minski Dinamo ridades.
Alates 2017. aastast on Pettersson mänginud Lionsis. Hooajal 2017–18 oli Pettersson jällegi Šveitsi kõrgliiga suurim väravakütt (26 väravat). Samal hooajal tuli ta Zionsiga Šveitsi meistriks. Lisaks osales ta Lionsiga samal hooajal Jäähoki Meistrite Liigas, kus ta oli 16 punktiga (9+7) resultatiivseim mängija. Lions jõudis Meistrite Liigas veerandfinaali, kus kaotati Tšehhi klubile Liberci HC Bílí Tygři. Hooajal 2018–19 ei jõudnud Pettersson Lionsiga Šveitsi kõrgliigas aga isegi "play-off"i.
2013. aastal tuli Pettersson Rootsi jäähokikoondisega maailmameistriks. 2010. aasta maailmameistrivõistlustel võitis ta koondisega pronksmedali. Rootsi koondisega osales ta ka 2018. aasta taliolümpiamängudel.
Jules Bordet

Jules Jean Baptiste Vincent Bordet (13. juuni 1870 – 6. aprill 1961) oli Belgia immunoloog ja mikrobioloog.
Bordet õppis meditsiini Brüsseli Vabaülikoolis, mille lõpetas 1892. aastal. 1894. aastast töötas ta Pariisis Pasteuri instituudis. 1901. aastal naasis ta Belgiasse ja asutas Brüsselis kohaliku Pasteuri instituudi. Aastatel 1907–1937 oli ta Brüsseli Ülikooli bakterioloogiaprofessor.
1916. aastal sai ta Londoni Kuningliku Seltsi välisliikmeks. 1919. aastal sai ta Nobeli meditsiiniauhinna panuse eest immunoloogiasse.
Bordet suri 1961. aastal ja on maetud Brüsseli Ixellesi kalmistule.
Vērsis

Vērsis on küla ("ciems") Lätis Valmiera piirkonnas Ramata vallas.
Küla asub valla idaosas Palmute jõe kaldal. Vērsis asub merepinnast 70 meetri kõrgusel ning jääb valla keskusest Ramatast 11, endisest piirkonnakeskusest Mazsalacast 26 ja Läti pealinnast Riiast 166 km kaugusele.
Külas on olnud klubi, postkontor, raamatukogu, seal asub Vērsise bussipeatus. 
Vērsis kujunes Vēršmuiža karjamõisa ("Balenhof") juurde. Küla oli Nõukogude perioodil kolhoosi Jaunais arājs keskasulaks. Aastail 2009–2021 kuulus küla Mazsalaca piirkonda.
Kundziņi

Kundziņi on küla ("mazciems") Lätis Valmiera piirkonnas Ramata vallas.
Küla asub valla idaosas Raamatu jõe kaldal. Kundziņi jääb valla keskusest Ramatast 8 km kaugusele. Külas asub Kundziņi bussipeatus. Aastail 2009–2021 kuulus küla Mazsalaca piirkonda.
Külas asuvad Āboliņi muinaskalmed on arheoloogiamälestisena kohaliku kaitse all.
2000. aastal elas külas 30 inimest.
Talcis

Talcis on küla ("mazciems") Lätis Valmiera piirkonnas Ramata vallas.
Küla asub valla põhjaosas Raamatu jõe kaldal. Talcis jääb valla keskusest Ramatast 4 km kaugusele. Külas asub Radziņtalcise bussipeatus. Aastail 2009–2021 kuulus küla Mazsalaca piirkonda.
2000. aastal elas külas 47 inimest.
Nuķis

Nuķis (ka Nuķi) on küla ("mazciems") Lätis Valmiera piirkonnas Ramata vallas.
Küla asub valla lõunaosas Raamatu jõe kaldal. Nuķis jääb valla keskusest Ramatast 2 km kaugusele. Külas asub Nuķi bussipeatus. 
Aastail 2009–2021 kuulus küla Mazsalaca piirkonda.
Külas kasvav Dauuria lehis ning kolm raberemmelgat on looduskaitse all.
2000. aastal elas külas 18 inimest.
Rootsi naiste jalgpallikoondis 2004. aasta suveolümpiamängudel

Rootsi naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Nigeeria naiste jalgpallikoondis 2004. aasta suveolümpiamängudel

Nigeeria naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Jaunate

Jaunate on küla ("mazciems") Lätis Valmiera piirkonnas Skaņkalne vallas. Küla asub merepinnast 55 meetri kõrgusel Salatsi jõe kaldal ning jääb valla keskusest Mazsalacast 8 ja Riiast 141 km kaugusele.
Külas asub endise Jaunate mõisa ("Neu-Ottenhof") keskus. Seal on Jaunate bussipeatus.
Jaunates kasvavad saar ümbermõõduga 4,7 meetrit, pärn ümbermõõduga 4,18 meetrit ja tammed ümbermõõduga 4,92 meetrit, 4,17 meetrit ja 4,18 meetrit on looduskaitse all.
2007. aastal elas külas 28 inimest. Aastail 2009–2021 kuulus küla Mazsalaca piirkonda.
Jaapani naiste jalgpallikoondis 2004. aasta suveolümpiamängudel

Jaapani naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Ķurbēni

Ķurbēni on küla ("mazciems") Lätis Valmiera piirkonnas Skaņkalne vallas. Küla asub valla lõunaosas Neķe jõe kaldal.
Ķurbēnis kasvav saar ümbermõõduga 4,56 meetrit ja sanglepp ümbermõõduga 2,57 meetrit.
2007. aastal elas külas 21 inimest. Aastail 2009–2021 kuulus küla Mazsalaca piirkonda.
Dzintari (Skaņkalne vald)

Dzintari on küla ("mazciems") Lätis Valmiera piirkonnas Skaņkalne vallas. 
Küla asub valla keskosas Ķirele jõe kaldal, valla keskusest Mazsalacast 2 kilomeetri kaugusel. Külas on Dzintari bussipeatus.
Külas asuv Rūnase ristikivi on muinsusmälestisena kohaliku kaitse all.
2000. aastal elas külas 32 inimest. Aastail 2009–2021 kuulus küla Mazsalaca piirkonda.
Skaņkalne

Skaņkalne (vanasti ka Skulberģi) on küla ("ciems") Lätis Valmiera piirkonnas Skaņkalne vallas. Küla asub merepinnast 55 meetri kõrgusel Salatsi jõe kaldal.
Külas asub endise Skulberģi mõisa ("Kolberg") keskus. Külas on raamatukogu ja vabaõhulava. Küla kujunes välja nõukogude perioodil kui külanõukogu ja Skaņaiskalnsi kolhoosi keskasula. Sealne õigeusu kirik tegutses 1960. aastateni. Skaņkalne valla halduskeskus asus seal aastani 2012. Aastail 2009–2021 kuulus küla Mazsalaca piirkonda.
Skaņkalne ehk Kolbergi linnamägi on muinsusmälestisena riikliku kaitse all.
Sealses pargis asub ühe hukkunud partisani hauatähis.
Külas asuv Bezdelīgi paljand ja selle koopad on looduskaitse all.
Florin Cîțu

Florin-Vasile Cîțu (sündinud 1. aprillil 1972 Bukarestis) on Rumeenia poliitik (Rahvuslik-Liberaalne Partei).
Florin Cîțu on lõpetanud Grinnelli Kolledži Iowa osariigis Ameerika Ühendriikides 1996. aastal. Magistrikraadi ja doktorikraadi makroökonoomika ning rahvusvahelise majanduse alal omandas ta Iowa Ülikoolis 2001. aastal. 2001–2003 töötas ta ökonomistina Uus-Meremaa Reservpangas ja 2003–2005 Euroopa Investeerimispangas. 2005–2011 töötas ta Rumeenias ING Group'is varade osakonna juhatajana ja peaökonomistina.
Alates 2016. aastast oli ta Rumeenia Senati liige.
4. novembrist 2019 kuni 23. detsembrini 2020 ja 8. juulist 2021 kuni 18. augustini 2021 oli ta Rumeenia rahandusminister.
Alates 23. detsembrist 2020 kuni 25. novembrini 2021 oli ta Rumeenia peaminister.
Alates 23. novembrist 2021 kuni 29. juunini 2022 oli ta Rumeenia Senati (parlamendi ülemkoja) president.
Martin Himma

Martin Himma (sündinud 30. augustil 1999) on eesti murdmaasuusataja.
Esimesed individuaalsed maailma karikasarja punktid teenis Himma 19. detsembril 2020 Dresdeni vabatehnika sprindis, kus saavutas 27. koha.
Jaapani naiste jalgpallikoondis

Jaapani naiste jalgpallikoondis (jaapani keeles サ ッ カ ー 日本 女子 代表, Hepburn: Sakkā Nippon Joshi Daihyō) või hüüdnimega Nadeshiko Japan (な で し こ ジ ャ パ ン) esindab Jaapanit naiste jalgpallis ja seda juhib Jaapani jalgpalliliit (JFA). See on Aasia jalgpalli konföderatsiooni edukaim naiste koondis. Selle kõrgeim koht FIFA naiste maailma edetabelis on 3. koht, mis saavutati 2011. aasta detsembris. 
Jaapani Nadeshiko alistas 2011. aasta FIFA naiste maailma karikavõistluste finaalis USA, tulles sellega esimest korda FIFA naiste maailmameistriks, olles esimene Aasia võistkond, kes seda tegi, ja olles naiste neljas maailmameister. Jaapan võitis 2012. aasta suveolümpiamängudel ja 2015. aasta FIFA naiste maailma karikavõistlustel hõbemedalid, olles ainus Aasia võistkond, kellel on kolm rahvusvaheliste meistrivõistluste medalit. Samuti võideti kuldmedalid AFC 2014. ja 2018. aasta naiste Aasia karikavõistlustel, 2010. ja 2018. aasta Aasia mängudel ning 2008., 2010. ja 2019. aasta EAFF-i jalgpalli meistrivõistlustel.
Epp Siimo

Epp Siimo (aastani 1937 Elfriede Marie Wilhelmine Simenson; 3. veebruar 1904 Narva – 21. august 1991 Tallinn) oli eesti arhivaar, Tallinna linnaarhiivi juhataja (1944–1950). 
Lõpetas Narva I Reaalgümnaasiumi. Õppis 1921–1927 Tartu ülikooli filosoofiateaduskonnas kunstiajalugu. 1928 aastal kaitses Tartu ülikoolis magistritöö "Narva Hermanni kindlus. Kirjeldus ja ehitusajalugu". 
Pärast ülikooli lõpetamist töötas Rakvere õpetajate seminaris, seejärel 1929–1939 õpetajana Põltsamaa gümnaasiumis.
1940. aasta jaanuaris tuli Tallinna Linnaarhiivi mittepalgalisele praktikandikohale, et omandada teadmisi arhiivinduses. Sama aasta septembrist oli ta samas teaduslik töötaja ja septembrist 1941 linnaarhivaari asetäitja. 
1944. aastal päästis Siimo viis kastitäit Eesti ajaloo jaoks olulisi dokumente (sh. Lübecki õigused aastatest 1257 ja 1282, Wanradt-Koelli katekismuse 11 lehefragmenti jm.) Saksamaale viimisest, viies need varjule Toompeale Riigi Keskarhiivi keldrisse. 
1. novembrist 1944 sai Siimo Linnaarhiivi juhataja kohusetäitjaks ja 1. oktoobrist 1947 Tallinna linna ja Harju maakonna arhiivi juhataja.
1950. aastal pärast EK(b)P Keskkomitee VIII pleenumit kaotas Siimo oma koha. Kuigi tal õnnestus "mittekoosseisulisena" teataval määral jätkata erialast tööd, ei piisanud sellest äraelamiseks. Nii töötas ta 1951–1952 Põhja Kõrgepinge Elektrivõrkudes sekretärina, 1952–1954 Tallinna 17. keskkooli laborandina ning 1954–1957 artellis "Täht" köitetöölise ja arhiivitöölisena.
1957. aasta veebruaris sai Siimo taas erialasele tööle Eesti NSV Riiklikus Ajaloomuuseumis, kus töötas vanemteadurina kuni pensionile jäämiseni 1965. aastal.
Tallinna Linnaarhiivis loodi juba Siimo eluajal tema personaalfond R-203, kus on 121 säilikut.
Epp Siimo on maetud Metsakalmistule.
Võrastik

Võrastik on võrade kogum. 
Võrastikku iseloomustatakse võrastiku liitusega. Metsas määrab võrastiku alumise piiri oksteni jõudev fotosünteesiks vajalik valguse hulk ja puuliikide varjutaluvus.
Koroonapandeemia Iiri Vabariigis

Koroonapandeemia Iiri Vabariigis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.
Esimene nakatunu tuvastati Iirimaal 29. veebruaril 2020.
Promulti

Promulti on küla ("mazciems") Lätis Valmiera piirkonnas Mazsalaca vallas.
Küla asub valla kaguosas Salatsi jõe kaldal. Promulti jääb valla keskusest Mazsalacast 2 km kaugusele. Seal asub Promulti bussipeatus. Aastail 2009–2021 kuulus küla Mazsalaca piirkonda.
Küla lähistel asuv Promulti keskaegne kalmistu ehk Suurmägi on arheoloogiamälestisena regionaalse kaitse all.
2006. aastal elas külas 32 inimest.
Tīši

Tīši on küla ("mazciems") Lätis Valmiera piirkonnas Mazsalaca vallas.
Küla asub valla idaosas. Tīši jääb valla keskusest Mazsalacast 1,5 km kaugusele. Külas asub Tīši bussipeatus. 
2006. aastal elas külas 26 inimest. Aastail 2009–2021 kuulus küla Mazsalaca piirkonda.
Jānis Vagris

Jānis Vagris (17. oktoober 1930 Naudīte vald – 6. jaanuar 2023 Riia) oli Läti NSV partei- ja riigitegelane.
Jānis Vagris lõpetas 1955. aastal Läti Ülikooli mehaanikateaduskonna. 
1955–1958 töötas ta Jelgava Masinaehitustehases. 
1958. aastal astus ta NLKP-sse. 1958–1961 töötas ta Jelgava Linna Töörahva saadikute nõukogu esimehe asetäitjana. 1962–1964 oli ta NLKP Jelgava Linnakomitee teine sekretär. 1966–1973 oli ta NLKP Liepāja Linnakomitee teine ja seejärel esimene sekretär. 1973–1978 oli ta Lätimaa Kommunistliku Partei Keskkomitee osakonnajuhataja. 1978–1985 oli ta NLKP Riia Linnakomitee esimene sekretär. 1986–1990 oli ta NLKP Keskrevisjonikomisjoni liige. 1979–1989 oli ta Nõukogude Liidu Ülemnõukogu 10. ja 11. koosseisu liige.
22. juulist 1985 kuni 6. oktoobrini 1988 oli ta Läti NSV Ülemnõukogu Presiidiumi esimees. 4. oktoobrist 1988 kuni 7. aprillini 1990 oli ta Lätimaa Kommunistliku Partei Keskkomitee I sekretär.
Juurdekasv

Juurdekasv (i.k. "increment, growth") on puu või puistu või selle elemendi mingi takseertunnuse lõpp- ja algväärtuse vahe valitud ajalõigul. Kui ajalõik algab puu või puistu tekkimisest, siis juurdekasvu nimetatakse kesk­miseks (aastaseks) juurdekasvus, kui algab hiljem, siis perioodi (aastaseks) juurdekasvuks. 
Mõistet kasutatakse puude kogumi kohta, kui see on arvutatud kõigi algmomendil 
kasvanud puude alusel. Ajalõigu mõlemas otsas kasvanud puude kogumite vahet nimetatakse muuduks.
Blāķi

Blāķi on küla ("mazciems") Lätis Valmiera piirkonnas Mazsalaca vallas.
Küla asub valla idaosas. Blāķi jääb valla keskusest Mazsalacast 2 km kaugusele. Aastail 2009–2021 kuulus küla Mazsalaca piirkonda.
Külas kasvav Lejas Blāķi paju (ümbermõõt 7,45 meetrit), Skubenise tamm (ümbermõõt 4,6 meetrit) ja Skubenise vaher (ümbermõõt 3,5 meetrit) on looduskaitse all. 
2006. aastal elas külas 36 inimest.
Saksamaa naiste jalgpallikoondis 2004. aasta suveolümpiamängudel

Saksamaa naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Mehhiko naiste jalgpallikoondis 2004. aasta suveolümpiamängudel

Mehhiko naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Hiina naiste jalgpallikoondis 2004. aasta suveolümpiamängudel

Hiina naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Aerotakseerimine

Aerotakseerimine (i.k. "aerial survey") on puistute takseerimine mingilt lennuvahendilt. Sageli kasutatakse seda koos maapealse takseerimise või aerofotode dešifreerimisega (tõlgendamisega). Maa peal tehtud mõõtmistele tuginedes koostatakse näiteks puuvõra läbimõõdu ja rinnasdiameetri prognoosmudelid. Puude kõrgusi saab mõõta stereofotogrammeetria meetodite abil suure ülekattega tehtud aerofotodelt ja järjest enam ka laserskaneerimise andmete põhjal. Väiksemate alade aerotakseerimiseks arendatakse droonidel põhinevaid meetodeid eesmärgiga viia maapealsete mõõtmiste vajadus võimalikult väikeseks.
Domagoj Vida

Domagoj Vida (sündinud 29. aprillil 1989 Našices) on Horvaatia jalgpallur, kes mängib kaitsjana Kreeka kõrgliigaklubis Ateena AEK ja Horvaatia jalgpallikoondises.
Ta alustas klubikarjääri Horvaatia klubis NK Osijek, mille meeskonnas debüteeris ta Horvaatia kõrgliigas hooajal 2006–07.
2010. aasta aprillis sõlmis ta lepingu Saksamaa kõrgliigaklubiga Leverkuseni Bayer. Ta mängis hooajal 2010–11 kaheksas UEFA Euroopa Liiga kohtumises, kuid sai Saksamaa kõrgliigas väljakule vaid ühes kohtumises.
2011. aasta juunis naasis Vida Horvaatiasse, liitudes Zagrebi Dinamoga. Hooajal 2011–12 tuli ta klubiga Horvaatia meistriks.
Aastatel 2013–2018 mängis Vida Ukraina kõrgliigaklubis Kiievi Dinamo. Hooaegadel 2013–14 ja 2014–15 tuli ta klubiga Ukraina meistriks.
2018. aasta jaanuaris sõlmis ta nelja ja poole aastas pikkuse lepingu Türgi kõrgliigaklubiga Beşiktaş. Hooajal 2020–21 tuli ta Beşiktaşega Türgi meistriks.
2022. aasta juulis sõlmis ta lepingu Ateena AEK-ga.
Horvaatia jalgpallikoondises tegi Vida debüüdi 23. mail 2010 mängus Walesi vastu. Koondisekarjääri esimese värava lõi ta 10. septembril 2013 sõprusmängus Lõuna-Korea vastu. Ta on kuulunud Horvaatia koondisse kahtedel maailmameistrivõistlustel ja kolmedel Euroopa meistrivõistlustel. 2018. aasta maailmameistrivõistluste veerandfinaalis lõi ta värava Venemaa vastu.
Fabrice Nsakala

Fabrice Nsakala Mayélé (sündinud 21. juulil 1990 Le Blanc-Mesnilis) on Prantsusmaal sündinud Kongo DV jalgpallur, kes mängis kaitsjana viimati Türgi kõrgliigaklubis Beşiktaş.
Ta alustas klubikarjääri Prantsusmaa klubis Troyes, mille noorteakadeemiaga liitus ta 2004. aastal. Klubi põhimeeskonnas debüteeris ta Prantsusmaa esiliigas hooajal 2008–09. Hooajal 2012–13 mängis ta klubiga Prantsusmaa kõrgliigas.
2013. aasta augustis sõlmis ta lepingu Belgia kõrgliigaklubiga Anderlecht. Hooajal 2013–14 tuli ta Anderlechtiga Belgia meistriks ja võitis lisaks Belgia superkarika. 2016. aastal läks ta laenule Türgi kõrgliigaklubisse Alanyaspor, kellega sõlmis aasta hiljem püsiva lepingu.
2020. aasta augustis siirdus ta Alanyasporist Beşiktaşesse. Hooajal 2020/21 tuli ta Beşiktaşega Türgi meistriks.
Nsakala kuulus Prantsusmaa noortekoondistesse, kuid debüteeris 2015. aastal Kongo DV jalgpallikoondises. Ta kuulus Kongo DV koondisse 2017. aasta Aafrika rahvaste karikavõistlustel.
Puistu arenguklass

Puistu arenguklass (i.k. "development class") on puistu suhtelist vanust ja stadiaalset aren­gut iseloo­mustav takseertunnus. Arenguklasse on seitse: la­gedad alad, selguseta alad, noorendikud, lati-, kesk­ealised, val­mivad ja küpsed met­sad.
Atiba Hutchinson

Atiba Hutchinson (sündinud 8. veebruaril 1983 Bramptonis) on Kanada jalgpallur, kes mängib kaitsva poolkaitsjana Türgi kõrgliiga klubis Beşiktaş ja Kanada jalgpallikoondises.
Ta alustas jalgpallurikarjääri Kanadas. 2003. aastal liitus ta Rootsi kõrgliiga klubiga Östers. Aastatel 2004–2006 mängis ta Rootsi kõrgliigas Helsingborgsi ridades. 
Aastatel 2006–2010 mängis Hutchinson Taani kõrgliiga klubis FC København ja aastatel 2010–2013 Hollandi kõrgliiga klubis PSV Eindhoven. Københavniga tuli ta neli korda Taani meistriks. Hooajal 2009–10 valiti Hutchinson Taani kõrgliiga ja Københavni hooaja parimaks mängijaks.
2013. aasta juulis liitus ta Beşiktaşega. Hooaegadel 2015–16 ja 2016–17 on klubiga tulnud Türgi meistriks.
Kanada jalgpallikoondises tegi Hutchinson debüüdi 2003. aasta jaanuaris sõprusmängus USA vastu. Koondisekarjääri esimese värava lõi ta 9. oktoobril 2004 MM-i valikmängus Hondurase vastu. Alates 2003. aastast on ta kuulunud Kanada koondisse kuuel CONCACAF Gold Cup'il.
Hutchinson on kuus korda valitud Kanada aasta jalgpalluriks (aastatel 2010, 2012, 2014–2017).
Reither Spitze

Reither Spitze on mägi Karwendelis Austria Tirooli liidumaal, mis tänu oma asukohale Erlspitze rühma edelapoolses otsas on eriti tuntud suurepäraste vaadete tõttu tipust ümbruskonnale. Selle nimi on tuletatud Reith bei Seefeldi külast, mis asub selle edelajalamil.
Mäenõlvalt laskub Inni lisajõgi Schlossbach.
Tõus.
Reither Spitze tippu võib jõuda 20-minutilise ronimisega Nördlingeri hütist lõunasse. Nördlingeri hütt on tunnise jalutuskäigu kaugusel Härmelekopfi köisraudtee ülemisest jaamast; Härmelekopfist saab Reither Spitzele tõusta ka otse Reither Jochi kaudu. Tõus Reith bei Seefeldist või Seefeldist võtab aega umbes kolm tundi. Seefelder Spitzelt pääseb Reither Spitzele hõlpsalt või otse piki ühendavat harja, millele on määratud UIAA raskuskategooria III.
Geoloogia.
Reither Spitze tipp ja Seefelder Spitze hari (2221 m) on peadolomiidist. Seda ülemise peadolomiidi tsooni ümbritseb rõngakujuline õli ja osaliselt kivistisi sisaldav Seefeldi lademe tsoon. Kalakivististe tõttu nimetatakse selle piirkonna õlisisaldavat kiltkivi ka vanakreeka kala tähendava sõna "ἰχθύς" järgi ihtüoolkilt. Neid kive kaevandati erinevates kohtades Reither Spitze ümbruses ihtüooli saamiseks. Peamine karjääriala asus Reither Spitze jalamil Seefeldist kagus "Reither Jochalmi" piirkonnas.
USA naiste jalgpallikoondis 2004. aasta suveolümpiamängudel

USA naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Arvestuslank

Arvestuslank on jätkusuutliku metsamajanduse kavandamisel kavandatav uuendusraiete aastane pindala. Arvestuslangi suurus saadakse metsakorralduse tulemusel arvestades puistute vanuselist jagunemist ning raiet maht kavandatakse vähemalt 20-30 aastat ette.
Riigimetsas on alates 1000 ha suurusest metsakorraldusobjektist aastaks uuendusraie pindala määramise alus arvestuslank, mis arvutatakse majandamisüksuste kaupa. Arvestuslangi leidmiseks arvutatakse esitatud valemite järgi peapuuliikide kaupa kõvalehtpuupuistute, männikute, kuusikute, kaasikute, haavikute ja sanglepikute ning kõikide puuliikide summaarne küpsuslank, I vanuslank, II vanuslank, ühtlase kasutuse lank ning integraallank. Langid arvutatakse kitsendusteta majandatava metsa ja kitsendustega metsa kohta, kus on lubatud uuendusraie.
Arvestuslank määratakse eksperdihinnangu alusel peapuuliikide kaupa, kusjuures summaarne arvestuslank ei tohi ületada suurimat arvutatud lanki. Peapuuliikide kaupa ei tohi uuendusraie pindala olla aastas suurem selle puuliigi arvutatud maksimaalsest langist, välja arvatud juhul, kui kavandatud uuendusraie pindala on majandamise kitsendustega metsas 3,0 ha või alla selle ning kitsendusteta metsas 5,0 ha või alla selle. Turberaie pindala osakaalu aluseks arvestuslangi määramisel on kavandatud raiejärkude arv.
Riigimetsa majandamiskavas on soovitav märkida uuendusraiete pindala raieaastate ja peapuuliikide kaupa, lähtudes mõlemal juhul ühtlase kasutuse põhimõttest.
Brasiilia naiste jalgpallikoondis 2004. aasta suveolümpiamängudel

Brasiilia naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Austraalia naiste jalgpallikoondis 2004. aasta suveolümpiamängudel

Austraalia naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Kreeka naiste jalgpallikoondis 2004. aasta suveolümpiamängudel

Kreeka naiste jalgpallikoondis 2004. aasta suveolümpiamängudel
Vaata ka.
Jalgpall 2004. aasta suveolümpiamängudel
Wildsee (Seefeld)

Wildsee, mida aeg-ajalt ka "Seefelder Seeks" ("Seefeldi järveks") nimetatakse, on järv Austria Seefeldi kuurordi lähedal Gschwandtkopfi (1495 m) jalamil. Selle pindala on 6,1 ha ja maksimaalne sügavus 5,1 m. Suurem osa järvest kuulub Seefeldi vallale, selle lõuna- ja läänekallas on Reith bei Seefeldi osa.
Järve toidavad Haglbach, mis algab Seefelder Jochi sadula alt ja suubub järve kagust, ning "Reither Moori" raba ja teiste väikeste ojade vesi. Selle valgla on veidi alla 7 km². Järve tühjendab põhjasuunas Seebach, mis suubub Isarisse. Järve idakaldal on väikesed pilliroo- ja lõikheinapeenrad; läänekaldal ulatub järveni segamets. Järvest lõunas on "Reither Moori" raba, mis on tekkinud Wildsee settimisest, kus kasvavad mägimännid. Lõunakallas ja "Reither Moor" on looduskaitsealad.
Wildsee andis tõenäoliselt oma nime Seefeldi külale, mida on esmamainitud 1022. aastal. Keiser Maximilian I kasutas seda kalakasvatuseks ja lasi sisse viia silmud, mistõttu kandis järv ka "Lampretensee" nime. Sel ajal hinnatud delikatessiks peetud kala aretus kestis siiski vaid paar aastakümmet. Täna on Wildsee populaarne suplusjärv kahe rannaga. Limnoloogiliste uuringute kohaselt on toitainete sisaldus järves väike või keskmine. Järve rabalaadse iseloomu tõttu on nähtavus vaid umbes 1-3 m. 2013. aastal klassifitseeriti vee kvaliteet suurepäraseks.
Wildseed ähvardab Haglbachi toodud setete tõttu mudastumine. Tulevikus kaevatakse "Innsbrucker Straßest" ida poole setete kinnipüüdmiseks tiik. Kaalutakse ka järve laiendamist.
Arilena Ara

Arilena Ara (sündinud 17. juulil 1998 Shkodëris), tuntud ka kui lihtsalt Arilena, on Albaania poplaulja. 
Ta võitis 2012. aastal talendisaate "X Factor Albania" ning pidi esindama 2020. aasta Eurovisiooni lauluvõistlusel Albaaniat lauluga "Fall from the Sky", kuid võistlus jäeti koroonapandeemia tõttu ära.
Boniteediklass

Boniteediklass (i.k. "site quality class") on M. Orlovi boniteerimisskaala kasutamisel puistu tootlikkuse kaudne näitaja, mis määratakse vastavate valemite/lähendite või tabelite järgi teades puistu (enamus)puuliiki, selle keskmist vanust ja keskmist kõrgust.
Bussool

Bussool (i.k. "compass-boussole", "surveyor’s compass") on metsas kasutatav kompassi põhimõttel töötav lihtsaim sirgjoone orienteerimise riist, mis võimaldab mõõta ka horisontaalnurki.
Rähkmuld

Rähkmuld ("Solo aspero") on mulla liik, rähkse rendsiina rahvapärane nimetus. WRB süsteemis vastab sellele "Calcaric Cambisols".
Rähk on karbonaatsete kivimite murenemisel tekkinud teravakandilistest osistest koosnev kivirusu. 
Rähkmuld kujuneb lubjakivirikastel lähtekivimitel (tugevasti karbonaatsel rähkmoreenil, rannaklibul või fluvioglatsiaalsetel setetel) ja profiili kesk- või allosas võib sisaldada massiivset paekivi. Tänu karbonaatsetele kivimitele on rähkmuldadel neutraalne reaktsioon (pH 6,5...7,5) ja nad on toitainerikkad. Aga nende muldade viljakus võib varieerida suure ulatuses sõltuvalt sellest, kui suur on kivide sisaldus ja kui suur on huumushorisondi tüsedus. Õhemad ja räharikkad mullad sisalduvad 7...10% huumust, tüsedamad põllumullad 3...5%.
Ehituse järgi võib rähkmuldi jaotada järgmisteks rühmadeks:
Kui huumushorisont on õhuke ja sisaldub palju kive (20–50% või rohkem), on rähkmuld põuekartlik ja seda on raske harida. Suure tüseduse ja vähese rähasisaldusega rähkmullad on hästi viljakad.
Inimtegevuse poolt puutumata aladel ja puisniitudel esineb väga liigirikas rohttaimestik. Kasvavad kadakad ja sarapuud ning mitmesugused lehtpuud. Kuivematel aladel kujunevad männikud, niiskematel kuuse-segametsad.
Rähkmuldade osatähtsus Eesti mullastikus on 6,3%, põllumaast see on 11,1%. Nad on levinud peamiselt Põhja- ja Loode-Eestis (Harjumaal ja Läänemaal) ning saartel (Saaremaal), vähemal määral Kagu-Eesti kõrgustikel.
Rähkmullad valiti aastal 2021. aasta mullaks.
Haopuit

Haopuit ehk hagu (inglise keeles "brushwood") on raiutud põõsaste ja puude oksad ning peened (rinnasläbimõõt olenevalt puuliigist alla 6 cm) tüved.
Hoiumets

Hoiumets oli metsa kategooria, mille alla kuulusid reservaadid ja erilist kaitset ning pikemaajalist säilitamist vajavad metsad. Varasem metsaseadus jagas metsa kolme kategooriasse: hoiumets, kaitsemets ja tulundusmets. Alates 2009. aastast sellist jagunemist metsaseaduses enam ei ole.
Archibald Hill

Archibald Vivian Hill (26. september 1886 – 3. juuni 1977) oli Briti füsioloog ja biofüüsika teerajaja. 
Hill sündis Mehhikos ja õppis Cambridge'i Ülikooli Trinity College'is. 1909. aastal asus ta tegelema füsioloogiaga. 
Esimese maailmasõja ajal teenis ta laskurina Briti armees. 1915. aastal määrati ta arendama õhutõrjet. 1918. aastal sai Hill Briti impeeriumi ordu ohvitseriks.
1922. aastal sai Hill koos Otto Fritz Meyerhofiga Nobeli meditsiiniauhinna lihaste soojuse tekkemehhanismi uurimise eest. Aastatel 1923–1925 oli ta University College Londoni füsioloogiaprofessor ning aastatel 1926–1952 biofüüsikalabori direktor.
Tears, Idle Tears

"Tears, Idle Tears" on viktoriaanliku poeedi Alfred, Lord Tennysoni (1809–1892) 1847. aastal avaldatud luuletus.
Nõukogude ajal oli luuletus (kärbitud kujul, 2. lõiguta) inglise keele süvaõppega keskkoolide inglise kirjanduse õppekavas.
Jooneraldis

Jooneraldis ("line object") on metsakorralduse kaardimaterjalil mõõtkavas enamasti mitteväljendatav joonekujuline leppemärk/eraldis (teed, sihid, kraavid, trassid, jne). Jooneraldiste pindala lahutatakse metsaregistrisse kantavast eraldise pindalast maha.
Bismarcki pruun Y

Bismarcki pruun Y on diasoühendite hulka kuuluv asovärv ideaalvalemiga [(H2N)2C6H3N2]2C6H4 - tegelikult on värvaine segu mitmest sarnasest ühendist. Tegemist on ühe esimese sünteesitud asovärviga; esimesena kirjeldas seda 1863. aastal saksa keemik Carl Alexander von Martius. Kasutatakse peamiselt histoloogias kudede toonimiseks.
Värvainete indeksis on värvaine tähised C.I. 21000 ja C.I. Basic Brown 1.
Värvainet on kasutatud ka vahade, rasvade, lakkide, naha ja puidu toonimiseks.
Juurdekasvupuur

Juurdekasvu puur ("increment borer") ehk Pressleri puur on instrument puust võetavate 4...6 (12) mm jämeduste silindrikujuliste proovikehade saamiseks, millelt loetud aastarõngaste arvu järgi saab muuhulgas otsustada puu vanuse, tüve kvaliteedi või aastarõngaste laiuse järgi puu juurdekasvu üle. Puursüdamikke kasutatakse ka dendrokronoloogilistes uuringutes.
Jämedusaste

Jämedusaste ("degree of thickness", "class of thickness") on puistu kluppimisel kasutatav 
kokkuleppeline rühmitamine puu tüve (okste, juurte) läbimõõtude väljendamiseks. Üldiselt kasutatakse rohkem terminit jämedusklass mõnikord ka diameetriaste.
Jämedusklass

Jämedusklass ("degree of thickness", "class of thickness") on puistu kluppimisel kasutatav 
kokkuleppeline rühmitamine puu tüve (okste, juurte) läbimõõtude väljendamiseks. Mõnikord kasutatakse ka terminit jämedusaste.
Thomas Thwaites

Thomas Thwaites (sündinud 1980) on Briti disainer ja kirjanik. Tema tööd on muu hulgas käsitlenud inimese, teaduse ja tehnoloogia suhet.
Teoseid.
Looduslikust toorainest valmistatud röster.
2009. aastal kaitses Thwaites Londoni Kuninglikus Kunstiakadeemias disaini interaktsiooni ("design interaction") erialal magistritöö "The toaster project". Ta üritas ehitada rösterit tööstuslikest toorainetest, kaevandades ise metallimaaki, hankides murrust vilgukivi jne. Töö põhitees oli uurida inimese ja tehnoloogia vahelist suhet ning avada olmeseadmete näilise lihtsuse taga peituvat tehnoloogilist keerukust.
Thwaites otsustas ehitada rösteri, sest see oli kõige odavam olmeseade, mille ta kohaliku poe kataloogist leidis. Hiinas valmistatud röster maksis kataloogis 3,94 naelsterlingit. Thwaites avastas odavat rösterit lahti võttes, et see koosneb ligi 400 komponendist ja ligi 100 materjalist. Rösteri primitiivne koopia töötas enne hävimist 5 sekundit ja selle materjalikulu hind oli 1187,54 naelsterlingit.
Rösteri ehitamisel kasutas Thwaites kaasaegseid abivahendeid, näiteks lehepuhureid, mikrolaineahju, pliiti, interneti otsingumootoreid jne. Ta põhjendas abivahendite kasutamist sellega, et muidu ei oleks olnud võimalik projekti teostada. Juba sünteetilisest kangast särgi ja kaasaegsete jalanõude kandmine oleks nn reeglite rikkumine.
Rösteri ehitamisest kirjutas Thwaites raamatu "The Toaster Project", millest on ilmunud kolm trükki.
"Kitsmees".
2016. aastal kehastus Thwaites kitseks ja elas 3 päeva koos kitsekarjaga Alpi aasadel Šveitsis. Thwaites on öelnud, et tema projekti eesmärk oli puhata inimeseks olemisest ning leida tehnoloogilisi viise kehastuda loomaks. Lisaks on ta öelnud, et kitseks kehastumine avardas tema jaoks hetkes elamise tunnet.
Thwaites käis aasadel ringi käpukil, kandes käte ja jalgade otsas erilisi proteese, mille ta ise disainis ja valmistas. Proteesid pidid disaineri kõnnaku ja oleku tegema võimalikult kitsesarnaseks. Ta kandis kõhu all nn lisamagu, kuhu sülitas muru, mida ta aasalt oma hammastega haaras ja mälus. Õhtuti keetis ta lisamao sisu survekatlas pehmeks ja sõi ära. Thwaites kandis peas kiivrit, et kaitsta ennast kitsedega peapoksi eest.
Kitseks kehastumise teekonnast ja kitseks olemisest kirjutas disainer raamatu "GoatMan How I Took a Holiday from Being Human". Selle töö eest pälvis Thwaites ka pila-Nobeli auhinna bioloogias.
Otto Fritz Meyerhof

Otto Fritz Meyerhof (12. aprill 1884 – 6. oktoober 1951) oli saksa arst ja biokeemik.
Meyerhof õppis meditsiini Berliini, Strasbourgi ja Heidelbergi Ülikoolis ning lõpetas viimase 1909. aastal. 1912. aastal asus ta tööle Kieli Ülikooli, kus ta sai 1918. aastal professoriks. 1922. aastal sai ta koos Archibald Hilliga Nobeli meditsiiniauhinna lihaste metabolismi uurimise eest.
Kuna Meyerhof oli juut, võtsid Saksamaal võimule tulnud natsid talt 1935. aastal õpetamislitsentsi ja 1938. aastal emigreerus ta esmalt Pariisi, kust suundus Ameerika Ühendriikidesse Philadelphiasse.
Järelkasv

Järelkasv ("undergrowth" ehk "young growth") on noor metsapõlvkond, mis on võimeline moodustama uut puistut. Võib olla seemnelise või vegetatiivse päritoluga. Juurdekasvu maksimumkõrgus sõltub puistu esimese rinde keskmisest kõrgusest ja on sellest kuni veerand, alla 16 m kõrguse esimese rinde korral kuni 4 m.
Bartne

Bartne on küla Poolas Väike-Poola vojevoodkonnas Gorlice maakonnas Sękowa vallas. Bartne asub Slovakkia piirist umbes 12 km kaugusel, Gorlicest umbes 15,5 km kagus.
Küla on esmamainitud 1629. aastal.
Puistu rinne

Rinne ("storey", "layer") on puistu vertikaalse struktuuri element. Puistus eristatakse tavaliselt kuni kaht, harva enamat puurinnet, järelkasvu, alusmetsa, puhma-, rohu- ja samblarinnet. Puistu takseerimisel/inventeerimisel pööratakse põhitähelepanu puurinnetele, kirjeldades neist iga rinnet eraldi. 
Mitmevanuselistes puistutes, millel on üks vertikaalselt liitunud võrastik, kirjeldatakse esimest rinnet põlvkondade viisi. Põlvkondi tuleb eristada, kui nende vanuse erinevus on vähemalt 40 aastat. Puistus võidakse eraldi kirjeldada ka üksikpuude – põhirindest vanemate ja tavaliselt kõrgemate puude madala täiusega rinnet ning surnud puude rinnet. Kõige madalamast puurindest madalam on järelkasv ja alusmets. Rinnete kirjeldamiseks kehtestatakse sageli miinimumtäiuse kriteerium. Rinnete rohkus puistus on iseloomulik viljakamatele kasvukohtadele ja valguslembeste puuliikide puistutele, mis on tavaliselt ka füsioloogiliselt vastupidavamad.
Kaaspuuliik

Kaaspuuliik ("secondary species") on enamuspuuliigiga samas puistu rindes olev mõni teine puuliik.
Eestis on enim esinevad kaaspuuliigid kuusk ja kask.
Puistu, kus kaaspuuliigid moodustavad alla 10% puude mahust, on puhtpuistu, suurema osakaalu puhul segapuistu.
Kahjustatud puu

Kahjustatud puu ("(affected) damaged tree") on raielangi hindamisel kasutatav mõiste. Puu tüveosa on kahjustatud (mehaaniliselt, tüvemädanike või putukkahjurite poolt jne.) sedavõrd, et tüvest ei saa tarbepuitu või saab tarbesortimente normaalsest vähem või on need madalama väärtusega. Takseerimisel võidakse määrata kahjustatud tüveosa algus ja lõpp, kahjustuse põhjus, kahjustatud puude arv protsentides jne.
Kaitsemets

Kaitsemets ("protection forest") koosneb peamiselt mulda, vett, asulaid, rajatisi (enamasti teid), maastikke ja muid objekte kaitsvad puistutest. Kaitsemetsa puistute majandamisel kehtivad teatud piirangud.
Kasvukäigutabel

Kasvukäigutabel ("yield-table") on puistu kasvamisel ja arenemisel tema mitmesuguste takseertunnuste dünaamikat käsitlev tabel. Võib olla koostatud normaal- või moodpuistute kohta.
Keskealine puistu

Keskealine puistu ("middle-aged stand") on puistu, mille keskmine rinnasläbimõõt on 12 ja enam cm ja mis eeloleva 10 aasta jooksul ei saavuta küpsusvanust. Klassikaliselt on see järjekorras 2. periood puistu elus, mil aeglustub puude diferentseerumine puistus, puud hakkavad laasuma, valgusnõudlike puuliikide kõrguse juurdekasv langeb, varjutaluvatel aga kulmineerub, rinnas­pindala juurdekasv suureneb.
Litoolrubiin BK

Litoolrubiin BK (tuntud ka nimede all "Pigment Rubine", "Carmine 6B", "Brilliant Carmine 6B", litoolrubiin) on punakas sünteetiline värvaine, koostiselt asovärv, mida kasutatakse trükitööstuses, kosmeetikas ja toiduainetetööstuses.
Värvainete indeksis kannab litoolrubiin tähist PR57:1 (Pigment Red 57:1), toiduvärvina on ta tuntud e-aine tähise E180 all.
Omadused.
Ühendit kirjeldasid esimestena 1903. aastal R. Gley ja O. Siebert. Aine on tahkel kujul praktiliselt lahustumatu punane pulber, lahustub vähesel määral kuumas vees, külmas vees on lahustumatu, samuti etanoolis. Lahustatuna dietüülformamiidis on ühendi absorptsioonimaksimum u 442 nm. Tavaliselt kasutatakse litoolrubiini kaltsiumisoola kujul. Väga vastupidav nii valgusele kui ka kuumutamisele.
Litoolrubiini asokompleksi soolad teiste metallidega on tuntud järgmiste nimetuste ja tähiste all:
Kasutamine.
Litoolrubiin kuulub kõige enam ja mitmekülgsemat kasutust leidnud orgaaniliste pigmentide hulka. Seda saab kasutada plastikute, värvide ja trükitintide värvimiseks, samuti tekstiilitrükiks. Iseloomuliku värvuse tõttu kasutatakse seda kolme- ja neljavärvitrükis ühe protsessvärvi magentana.
Litoolrubiini kasutatakse ühe värvainena juuksevärvides. 
Litoolrubiini on lubatud toiduainetetööstuses kasutada ainult söödava juustukooriku värvimiseks.
Terviseriskid.
Litoolrubiini ADI ("Acceptable Daily Intake") ehk aktsepteeritav päevane tarbimiskogus on 1,5 mg kehakaalu kilogrammi kohta. Võib tekitada terviseprobleeme neil, kes on allergilised bensoehappe või salitsüülhappe ja nende derivaatide suhtes, samuti ei soovitada astmaatikutele ja allergikutele.
John James Richard Macleod

John James Richard Macleod (6. september 1876 – 16. märts 1935) oli šoti biokeemik ja füsioloog.
Macleod õppis Aberdeeni Ülikoolis meditsiini ja sai 1898. aastal doktorikraadi. Macleod õppis aasta Leipzigi Ülikoolis biokeemiat ning sai 1902. aastal Londoni Haigla Meditsiinikooli õppejõuks. 
1920. aastal emigreerus ta Ameerika Ühendriikidesse ja töötas Ohio osariigis ülikooli õppejõuna. Pärast I maailmasõda sai ta Toronto Ülikooli õppejõuks, õpetades füsioloogiat. 1928. aastal naasis Macleod Šotimaale ja asus tööle Aberdeeni Ülikooli.
Macleod sai 1923. aastal koos Frederick Bantinguga Nobeli meditsiiniauhinna insuliini avastamise eest. Macleodile auhinna andmine oli tol ajal vastuoluline, sest Banting väitis, et Macleodi panus insuliini avastamisel oli väike. Banting ja Macleod läksid seetõttu tülli ning nad ei suhelnud enam kunagi. 1954. aastal tehtud sõltumatu uurimine leidis, et Macleodi panus oli Bantingu väidetust oluliselt suurem.
Keskmine diameeter

Keskmine diameeter. Puistu elemendi keskmise läbimõõdu võime:
Hallpapagoi

Hallpapagoi ("Psittacus erithacus") on liik papagoilasi.
See on üks kahest hallpapagoi perekonna liigist. 
Elab troopilises Aafrikas.
Tuhkpapagoi

Tuhkpapagoi ("Psittacus timneh") on liik papagoilasi.
See on üks kahest hallpapagoi perekonna liigist. 
Elab troopilises Aafrikas.
Hallpapagoi (perekond)

Hallpapagoi ("Psittacus") on perekond papagoilasi.
Perekonnas on kaks liiki:
Mõlemad elavad troopilises Aafrikas.
Parkmaļi

Parkmaļi on küla ("mazciems") Lätis Valmiera piirkonnas Mazsalaca vallas.
Küla asub valla lõunaosas Valtenbergi mõisa pargi ääres. Parkmaļi jääb valla keskusest Mazsalacast kilomeetri kaugusele, olles sellega samahästi kui kokku kasvanud. Aastail 2009–2021 kuulus küla Mazsalaca piirkonda.
Külas asub Mazsalacas vidusskola bussipeatus.
Külas kasvav Valtenbergi esimene pärn ümbermõõduga 5,15 meetrit on looduskaitse all, nagu ka üheksa pärna. Küla jääb osaliselt Salatsi ürgoru maastikukaitsealale.
2006. aastal elas külas 77 inimest.
Liitpuistu

Liitpuistu ("multi-storeyed stand") on mitmerindeline puistu. Puude võrad asuvad mitmes, kõrguses üle 20% erinevas, tasapinnalises kihis. Eestis on tavalised liitpuistud, kus valgusnõudlikud puuliigid kasvavad ülemises põhirindes ning harilik kuusk madalamas teises rindes.
Lihtpuistu

Lihtpuistu ("single-storeyed stand") on üherindeline puistu. Puude võrad asuvad praktiliselt ühes tasapinnas.